title: Padomes Lēmums (ES) 2019/389 (2019. gada 4. marts) par nostāju, kas Eiropas Savienības vārdā jāieņem EEZ Apvienotajā komitejā par grozījumu EEZ līguma IX pielikumā (Finanšu pakalpojumi) (Finanšu instrumentu tirgu regula (FITR) un Finanšu instrumentu tirgu direktīva (FITD II)) (Dokuments attiecas uz EEZ.)

text:
                  12.3.2019

                  LV

                  Eiropas Savienības Oficiālais Vēstnesis

                  L 70/25

         PADOMES LĒMUMS (ES) 2019/389
         (2019. gada 4. marts)
         par nostāju, kas Eiropas Savienības vārdā jāieņem EEZ Apvienotajā komitejā par grozījumu EEZ līguma IX pielikumā (Finanšu pakalpojumi) (Finanšu instrumentu tirgu regula (FITR) un Finanšu instrumentu tirgu direktīva (FITD II))
         (Dokuments attiecas uz EEZ)
         EIROPAS SAVIENĪBAS PADOME,
         ņemot vērā Līgumu par Eiropas Savienības darbību un jo īpaši tā 114. pantu saistībā ar 218. panta 9. punktu,
         ņemot vērā Padomes Regulu (EK) Nr. 2894/94 (1994. gada 28. novembris) par Eiropas Ekonomikas zonas līguma īstenošanas kārtību (1) un jo īpaši tās 1. panta 3. punktu,
         ņemot vērā Eiropas Komisijas priekšlikumu,
         tā kā:

                     (1)

                     Līgums par Eiropas Ekonomikas zonu (2) (“EEZ līgums”) stājās spēkā 1994. gada 1. janvārī.

                     (2)

                     Saskaņā ar EEZ līguma 98. pantu EEZ Apvienotā komiteja var nolemt grozīt cita starpā minētā līguma IX pielikumu, kurā ietverti noteikumi par finanšu pakalpojumiem.

                     (3)

                     EEZ līgumā jāiekļauj Eiropas Parlamenta un Padomes Regula (ES) Nr. 600/2014 (3) un Eiropas Parlamenta un Padomes Direktīva 2014/65/ES (4).

                     (4)

                     Tādēļ attiecīgi būtu jāgroza EEZ līguma IX pielikums.

                     (5)

                     Tādēļ Savienības nostājas EEZ Apvienotajā komitejā pamatā vajadzētu būt pievienotajam lēmuma projektam,

               IR PIEŅĒMUSI ŠO LĒMUMU.

            1. pants
            Nostājas, kas Savienības vārdā ir jāieņem EEZ Apvienotajā komitejā par ierosināto grozījumu EEZ līguma IX pielikumā (Finanšu pakalpojumi), pamatā ir EEZ Apvienotās komitejas lēmuma projekts, kas pievienots šim lēmumam.

            2. pants
            Šis lēmums stājas spēkā tā pieņemšanas dienā.

            Briselē, 2019. gada 4. martā

                  Padomes vārdā –

                  priekšsēdētājs

               A. ANTON

            (1)  OV L 305, 30.11.1994., 6. lpp.

            (2)  OV L 1, 3.1.1994., 3. lpp.

            (3)  Eiropas Parlamenta un Padomes Regula (ES) Nr. 600/2014 (2014. gada 15. maijs) par finanšu instrumentu tirgiem un ar ko groza Regulu (ES) Nr. 648/2012 (OV L 173, 12.6.2014., 84. lpp.).

            (4)  Eiropas Parlamenta un Padomes Direktīva 2014/65/ES (2014. gada 15. maijs) par finanšu instrumentu tirgiem un ar ko groza Direktīvu 2002/92/ES un Direktīvu 2011/61/ES (OV L 173, 12.6.2014., 349. lpp.).

            PROJEKTS
            EEZ APVIENOTĀS KOMITEJAS LĒMUMS Nr. …/2019
            (… gada …),
            ar ko groza EEZ līguma IX pielikumu (Finanšu pakalpojumi)
            EEZ APVIENOTĀ KOMITEJA,
            ņemot vērā Līgumu par Eiropas Ekonomikas zonu (“EEZ līgums”) un jo īpaši tā 98. pantu,
            tā kā:

                        (1)

                        EEZ līgumā jāiekļauj Eiropas Parlamenta un Padomes Regula (ES) Nr. 600/2014 (2014. gada 15. maijs) par finanšu instrumentu tirgiem un ar ko groza Regulu (ES) Nr. 648/2012 (1); regulā labojumi izdarīti ar OV L 270, 15.10.2015., 4. lpp., OV L 187, 12.7.2016., 30. lpp., un OV L 278, 27.10.2017., 54. lpp.

                        (2)

                        EEZ līgumā jāiekļauj Eiropas Parlamenta un Padomes Regula (ES) 2016/1033 (2016. gada 23. jūnijs), ar ko groza Regulu (ES) Nr. 600/2014 par finanšu instrumentu tirgiem, Regulu (ES) Nr. 596/2014 par tirgus ļaunprātīgu izmantošanu un Regulu (ES) Nr. 909/2014 par vērtspapīru norēķinu uzlabošanu Eiropas Savienībā un centrālajiem vērtspapīru depozitārijiem (2).

                        (3)

                        EEZ līgumā jāiekļauj Eiropas Parlamenta un Padomes Direktīva 2014/65/ES (2014. gada 15. maijs) par finanšu instrumentu tirgiem un ar ko groza Direktīvu 2002/92/ES un Direktīvu 2011/61/ES (3); regulā labojumi izdarīti ar OV L 188, 13.7.2016., 28. lpp., OV L 273, 8.10.2016., 35. lpp., un OV L 64, 10.3.2017., 116. lpp.

                        (4)

                        EEZ līgumā jāiekļauj Eiropas Parlamenta un Padomes Direktīva (ES) 2016/1034 (2016. gada 23. jūnijs), ar ko groza Direktīvu 2014/65/ES par finanšu instrumentu tirgiem (4).

                        (5)

                        Ar Direktīvu 2014/65/ES atceļ Eiropas Parlamenta un Padomes Direktīvu 2004/39/EK (5), kas ir iekļauta EEZ līgumā un tādējādi ir jāatceļ EEZ līgumā.

                        (6)

                        Regulā (ES) Nr. 600/2014 ir precizēti gadījumi, kuros Eiropas Banku iestāde (EBI) un Eiropas Vērtspapīru un tirgu iestāde (EVTI) saskaņā ar, attiecīgi, Eiropas Parlamenta un Padomes Regulas (ES) Nr. 1093/2010 (6) un Eiropas Parlamenta un Padomes Regulas (ES) Nr. 1095/2010 (7) 9. panta 5. punktu var uz laiku aizliegt vai ierobežot konkrētas finanšu darbības, un izklāstīti attiecīgie nosacījumi. EEZ līguma nolūkā šīs pilnvaras jāīsteno EBTA Uzraudzības iestādei attiecībā uz EBTA valstīm atbilstoši EEZ līguma IX pielikuma 31.g un 31.i punktam. Lai nodrošinātu EBI un EVTI īpašo zināšanu izmantošanu šajā procesā, kā arī abu EEZ pīlāru saskaņotību, šādus EBTA Uzraudzības iestādes lēmumus pieņems, pamatojoties uz, attiecīgi, EBI vai EVTI sagatavotiem projektiem. Tādējādi tiks saglabātas galvenās priekšrocības, ko nodrošina vienas iestādes īstenota uzraudzība.

                        (7)

                        Līgumslēdzējām pusēm ir kopīga izpratne, ka ar šo lēmumu īsteno vienošanos, kas atspoguļota 2014. gada 14. oktobra ES un EEZ EBTA finanšu un ekonomikas ministru secinājumos par ES EUI regulu iekļaušanu EEZ līgumā (8).

                        (8)

                        Tādēļ būtu attiecīgi jāgroza EEZ līguma IX pielikums,

                  IR PIEŅĒMUSI ŠO LĒMUMU.

               1. pants
               EEZ līguma IX pielikumu groza šādi:

                           1)

                           pielikuma 13.b punktam (Eiropas Parlamenta un Padomes Direktīva 2002/92/EK) pievieno šādu tekstu:
                           “, kurā grozījumi izdarīti ar:

                                       —

                                          32014 L 0065: Eiropas Parlamenta un Padomes 2014. gada 15. maija Direktīvu 2014/65/ES (OV L 173, 12.6.2014., 349. lpp.), kas labota ar OV L 188, 13.7.2016., 28. lpp., OV L 273, 8.10.2016., 35. lpp., un OV L 64, 10.3.2017., 116. lpp.”;

                           2)

                           pielikuma 31.ba punkta (Eiropas Parlamenta un Padomes Direktīva 2004/39/EK) tekstu aizstāj ar šādu:
                           “32014 L 0065: Eiropas Parlamenta un Padomes Direktīva 2014/65/ES (2014. gada 15. maijs) par finanšu instrumentu tirgiem un ar ko groza Direktīvu 2002/92/EK un Direktīvu 2011/61/ES (OV L 173, 12.6.2014., 349. lpp.), kas labota ar OV L 188, 13.7.2016., 28. lpp., OV L 273, 8.10.2016., 35. lpp., un OV L 64, 10.3.2017., 116. lpp., un kurā grozījumi izdarīti ar:

                                       —

                                          32016 L 1034: Eiropas Parlamenta un Padomes 2016. gada 23. jūnija Direktīvu (ES) 2016/1034 (OV L 175, 30.6.2016., 8. lpp.).

                                 Direktīvas noteikumus šajā līgumā lasa ar šādiem pielāgojumiem:

                                       a)

                                       neatkarīgi no šā līguma 1. protokola noteikumiem un ja šajā līgumā nav teikts citādi, termini “dalībvalsts(-is)” un “kompetentās iestādes” papildus to nozīmei, kas izmantota direktīvā, ietver arī, attiecīgi, EBTA valstis un to kompetentās iestādes;

                                       b)

                                       atsauces uz jēdzienu “ECBS dalībnieki” papildus nozīmei, kas izmantota direktīvā, ietver arī EBTA valstu centrālās bankas;

                                       c)

                                       direktīvā minētās atsauces uz citiem tiesību aktiem uzskata par atbilstošām, ciktāl un kādā veidā šie tiesību akti ir iekļauti Līgumā;

                                       d)

                                       direktīvas 3. panta 2. punktā vārdus “2014. gada 2. jūlija” attiecībā uz EBTA valstīm aizstāj ar vārdiem “dienas, kad stājas spēkā EEZ Apvienotās komitejas … Lēmums Nr. … [šis lēmums]” un vārdus “līdz 2019. gada 3. jūlijam” lasa: “piecus gadus pēc tam”;

                                       e)

                                       direktīvas 16. panta 11. punktā attiecībā uz EBTA valstīm vārdus “2014. gada 2. jūlija” aizstāj ar vārdiem “dienas, kad stājas spēkā EEZ Apvienotās komitejas … Lēmums Nr. …/… [šis lēmums],”;

                                       f)

                                       direktīvas 41. panta 2. punktā vārdu “Savienības” aizstāj ar vārdiem “EEZ”;

                                       g)

                                       direktīvas 57. pantā:

                                                   i)

                                                   panta 5. punkta otrajā daļā vārdus “tā rīkojas” aizstāj ar vārdiem “EVTI vai attiecīgā gadījumā EBTA Uzraudzības iestāde rīkojas”;

                                                   ii)

                                                   panta 6. punktā aiz vārda “EVTI” iekļauj vārdus “vai attiecīgā gadījumā EBTA Uzraudzības iestāde”;

                                       h)

                                       direktīvas 70. panta 6. punkta f) un g) apakšpunktā attiecībā uz EBTA valstīm vārdus “2014. gada 2. jūlijā” aizstāj ar vārdiem “dienā, kad stājas spēkā EEZ Apvienotās komitejas … Lēmums Nr. …/… [šis lēmums],”;

                                       i)

                                       direktīvas 79. pantā:

                                                   i)

                                                   panta 1. punkta otrajā daļā aiz vārda “EVTI” iekļauj vārdus “vai attiecīgā gadījumā EBTA Uzraudzības iestāde” attiecīgā locījumā;

                                                   ii)

                                                   panta 1. punkta piektajā daļā aiz vārdiem “Komisijai, EVTI” iekļauj vārdus “, EBTA Uzraudzības iestādei”;

                                       j)

                                       direktīvas 81. panta 5. punktā, 82. panta 2. punktā un 87. panta 1. punktā aiz vārda “EVTI” iekļauj vārdus “vai attiecīgā gadījumā EBTA Uzraudzības iestāde” attiecīgā locījumā;

                                       k)

                                       direktīvas 86. pantā vārdus “EVTI, kas” aizstāj ar vārdiem “EVTI. EVTI vai attiecīgā gadījumā EBTA Uzraudzības iestāde”;

                                       l)

                                       direktīvas 95. panta 1. punktā attiecībā uz EBTA valstīm vārdus “2018. gada 3. janvāra” aizstāj ar vārdiem “dienas, kad stājas spēkā EEZ Apvienotās komitejas … Lēmums Nr. …/… [šis lēmums],””;

                           3)

                           pielikuma 31.baa punkta (svītrots) tekstu aizstāj ar šādu tekstu:
                           “32014 R 0600: Eiropas Parlamenta un Padomes Regula (ES) Nr. 600/2014 (2014. gada 15. maijs) par finanšu instrumentu tirgiem un ar ko groza Regulu (ES) Nr. 648/2012 (OV L 173, 12.6.2014., 84. lpp.); regulā labojumi izdarīti ar OV L 270, 15.10.2015., 4. lpp., OV L 187, 12.7.2016., 30. lpp., un OV L 278, 27.10.2017., 54. lpp., un grozījumi izdarīti ar:

                                       —

                                          32016 R 1033: Eiropas Parlamenta un Padomes 2016. gada 23. jūnija Regulu (ES) 2016/1033 (OV L 175, 30.6.2016., 1. lpp.).

                                 Šā līguma vajadzībām regulas noteikumus pielāgo šādi:

                                       a)

                                       neatkarīgi no šā līguma 1. protokola noteikumiem un ja šajā līgumā nav teikts citādi, termini “dalībvalsts(-is)” un “kompetentās iestādes” papildus to nozīmei, kas izmantota regulā, ietver arī, attiecīgi, EBTA valstis un to kompetentās iestādes;

                                       b)

                                       atsauces uz jēdzienu “ECBS dalībnieki” papildus nozīmei, kas izmantota regulā, ietver arī EBTA valstu centrālās bankas;

                                       c)

                                       ja šajā līgumā nav noteikts citādi, attiecīgi, Eiropas Banku iestāde (EBI) vai Eiropas Vērtspapīru un tirgu iestāde (EVTI) un EBTA Uzraudzības iestāde regulas īstenošanas nolūkā sadarbojas, apmainās ar informāciju un savstarpēji apspriežas, jo īpaši pirms jebkādu darbību izpildes;

                                       d)

                                       regulā minētās atsauces uz citiem tiesību aktiem uzskata par atbilstošām, ciktāl un kādā veidā šie tiesību akti ir iekļauti Līgumā;

                                       e)

                                       regulā minētās atsauces uz EVTI pilnvarām saskaņā ar Eiropas Parlamenta un Padomes Regulas (ES) Nr. 1095/2010 19. pantu gadījumos, kas minēti šā pielikuma 31.i punktā, kā arī saskaņā ar minēto punktu, uzskata par atsaucēm uz EBTA Uzraudzības iestādes pilnvarām attiecībā uz EBTA valstīm;

                                       f)

                                       regulas 1. panta 1. punkta e) apakšpunktā:

                                                   i)

                                                   attiecībā uz EBTA valstīm vārdus “kompetento iestāžu un EVTI” aizstāj ar vārdiem “kompetento iestāžu un EBTA Uzraudzības iestādes”;

                                                   ii)

                                                   aiz vārdiem “EBI un EVTI” iekļauj vārdus “vai – attiecībā uz EBTA valstīm – EBTA Uzraudzības iestādes”;

                                       g)

                                       regulas 4. pantā:

                                                   i)

                                                   panta 4. punktā aiz vārda “Komisijai” iekļauj vārdus “un EBTA Uzraudzības iestādei”;

                                                   ii)

                                                   panta 7. punktā aiz vārdiem “2018. gada 3. janvāra” iekļauj vārdus “vai — attiecībā uz EBTA valstu kompetento iestāžu piešķirto atbrīvojumu — pirms dienas, kad stājas spēkā EEZ Apvienotās komitejas … Lēmums Nr. …/… [šis lēmums]”;

                                       h)

                                       regulas 7. panta 1. punktā, 9. panta 2. punktā, 11. panta 1. punktā un 19. panta 1. punktā aiz vārda “Komisijai” iekļauj vārdus “un EBTA Uzraudzības iestādei”;

                                       i)

                                       regulas 36. panta 5. punktā:

                                                   i)

                                                   pirmajā un otrajā teikumā attiecībā uz EBTA valstīm vārdu “EVTI” aizstāj ar vārdiem “EBTA Uzraudzības iestādei”;

                                                   ii)

                                                   aiz vārdiem “EVTI publicē sarakstu, kurā iekļauti visi paziņojumi, ko tā saņem” iekļauj vārdus “, un iekļauj visu to paziņojumu sarakstu, ko saņēmusi EBTA Uzraudzības iestāde”;

                                       j)

                                       regulas 37. panta 2. punktā:

                                                   i)

                                                   attiecībā uz EBTA valstīm vārdus “2018. gada 3. janvāra” aizstāj ar vārdiem “dienas, kad stājas spēkā EEZ Apvienotās komitejas … Lēmums Nr. …/… [šis lēmums],”;

                                                   ii)

                                                   vārdus “LESD 101. un 102. panta” aizstāj ar vārdiem “EEZ līguma 53. un 54. panta”;

                                       k)

                                       regulas 40. pantā:

                                                   i)

                                                   attiecībā uz EBTA valstīm 1.–4., 6. un 7. punktā vārdu “EVTI” aizstāj ar vārdiem “EBTA Uzraudzības iestāde” attiecīgā locījumā;

                                                   ii)

                                                   attiecībā uz EBTA valstīm 2. punktā vārdus “Savienības tiesību aktu” aizstāj ar vārdiem “EEZ līguma”;

                                                   iii)

                                                   panta 3. punktā vārdus “pēc apspriešanās ar publiskajām struktūrām” aizstāj ar vārdiem “pēc EVTI apspriešanās ar publiskajām struktūrām”;

                                                   iv)

                                                   panta 3. punktā vārdus “nepublicējot 43. pantā paredzēto atzinumu” aizstāj ar vārdiem “EVTI nepublicējot 43. pantā paredzēto atzinumu”;

                                                   v)

                                                   panta 5. punktā vārdus “lēmumu rīkoties” aizstāj ar vārdiem “katru savu lēmumu rīkoties”;

                                                   vi)

                                                   panta 5. punktā aiz vārdiem “šim pantam” iekļauj vārdus “. EBTA Uzraudzības iestāde savā tīmekļa vietnē publicē paziņojumu par katru savu lēmumu rīkoties atbilstīgi šim pantam. Atsauci uz EBTA Uzraudzības iestādes paziņojuma publikāciju ievieto EVTI tīmekļa vietnē”;

                                       l)

                                       regulas 41. pantā:

                                                   i)

                                                   attiecībā uz EBTA valstīm 1.–4., 6. un 7. punktā vārdu “EVTI” aizstāj ar vārdiem “EBTA Uzraudzības iestāde” attiecīgā locījumā;

                                                   ii)

                                                   attiecībā uz EBTA valstīm 2. punktā vārdu “Savienības tiesību aktiem” aizstāj ar vārdiem “EEZ līgumu”;

                                                   iii)

                                                   panta 3. punktā vārdus “nepublicējot 43. pantā paredzēto atzinumu” aizstāj ar vārdiem “EBI nepublicējot 43. pantā paredzēto atzinumu”;

                                                   iv)

                                                   panta 5. punktā vārdus “lēmumu rīkoties” aizstāj ar vārdiem “katru savu lēmumu rīkoties”;

                                                   v)

                                                   panta 5. punktā aiz vārdiem “šim pantam” iekļauj vārdus “. EBTA Uzraudzības iestāde savā tīmekļa vietnē publicē paziņojumu par katru savu lēmumu rīkoties atbilstīgi šim pantam. Atsauci uz EBTA Uzraudzības iestādes paziņojuma publikāciju ievieto EBI tīmekļa vietnē”;

                                       m)

                                       regulas 45. pantā:

                                                   i)

                                                   panta 1. punktā aiz vārda “EVTI” iekļauj vārdus “vai – attiecībā uz EBTA valstīm – EBTA Uzraudzības iestāde”;

                                                   ii)

                                                   panta 2., 4., 5., 8. un 9. punktā un 3. punkta pirmajā daļā aiz vārda “EVTI” iekļauj vārdus “vai attiecīgā gadījumā EBTA Uzraudzības iestāde” attiecīgā locījumā;

                                                   iii)

                                                   panta 3. punkta otrajā un trešajā daļā aiz vārdiem “pirms tā veic jebkādus pasākumus” iekļauj vārdus “vai attiecīgā gadījumā, sagatavojot projektus EBTA Uzraudzības iestādei,”;

                                                   iv)

                                                   panta 6. punktā vārdus “par ikvienu lēmumu” aizstāj ar vārdiem “par katru savu lēmumu”;

                                                   v)

                                                   panta 6. punktā aiz vārdiem “šā panta 1. punkta c) apakšpunktā minēto pasākumu” iekļauj vārdus “. EBTA Uzraudzības iestāde savā tīmekļa vietnē publicē paziņojumu par katru savu lēmumu noteikt vai atjaunot kādu šā panta 1. punkta c) apakšpunktā minēto pasākumu. Atsauci uz EBTA Uzraudzības iestādes paziņojuma publikāciju ievieto EVTI tīmekļa vietnē”;

                                                   vi)

                                                   panta 7. punktā aiz vārdiem “kad tiek publicēts paziņojums” iekļauj vārdus “EVTI tīmekļa vietnē vai – attiecībā uz EBTA Uzraudzības iestādes veiktajiem pasākumiem – kad tiek publicēts paziņojums EBTA Uzraudzības iestādes tīmekļa vietnē,””;

                           4)

                           pielikuma 31.bc punktam (Eiropas Parlamenta un Padomes Regula (ES) Nr. 648/2012) pievieno šādu ievilkumu:

                                       “—

                                       “32014 R 0600: Eiropas Parlamenta un Padomes 2014. gada 15. maija Regulu (ES) Nr. 600/2014 (OV L 173, 12.6.2014., 84. lpp.), kas labota ar OV L 270, 15.10.2015., 4. lpp., OV L 187, 12.7.2016., 30. lpp., un OV L 278, 27.10.2017., 54. lpp.”.

               2. pants
               Regulas (ES) Nr. 600/2014, kas labota ar OV L 270, 15.10.2015., 4. lpp., OV L 187, 12.7.2016., 30. lpp., un OV L 278, 27.10.2017., 54. lpp., Regulas (ES) 2016/1033, Direktīvas 2014/65/ES, kas labota ar OV L 188, 13.7.2016., 28. lpp., OV L 273, 8.10.2016., 35. lpp., un OV L 64, 10.3.2017., 116. lpp., un Direktīvas (ES) 2016/1034 teksti islandiešu un norvēģu valodā, kas jāpublicē Eiropas Savienības Oficiālā Vēstneša EEZ papildinājumā, ir autentiski.

               3. pants
               Šis lēmums stājas spēkā nākamajā dienā pēc pēdējā paziņojuma iesniegšanas saskaņā ar EEZ līguma 103. panta 1. punktu (*1).

               4. pants
               Šo lēmumu publicē Eiropas Savienības Oficiālā Vēstneša EEZ iedaļā un EEZ papildinājumā.

               Briselē,

                     EEZ Apvienotās komitejas vārdā –

                     priekšsēdētājs

                     EEZ Apvienotās komitejas sekretāri

               (1)  OV L 173, 12.6.2014., 84. lpp.

               (2)  OV L 175, 30.6.2016., 1. lpp.

               (3)  OV L 173, 12.6.2014., 349. lpp.

               (4)  OV L 175, 30.6.2016., 8. lpp.

               (5)  OV L 145, 30.4.2004., 1. lpp.

               (6)  OV L 331, 15.12.2010., 12. lpp.

               (7)  OV L 331, 15.12.2010., 84. lpp.

               (8)  Padomes secinājumi par ES un EEZ EBTA finanšu un ekonomikas ministru sanāksmi, 14178/1/14 REV 1.

               (*1)  [Konstitucionālās prasības nav norādītas.] [Konstitucionālās prasības ir norādītas.]

            Līgumslēdzēju pušu kopīgā deklarācija par Lēmumu Nr. …/2019, ar ko EEZ līgumā iekļauj Direktīvu 2014/65/ES
            Līgumslēdzējas puses ir vienisprātis, ka Eiropas Parlamenta un Padomes Direktīvas 2014/65/ES (2014. gada 15. maijs) par finanšu instrumentu tirgiem un ar ko groza Direktīvu 2002/92/ES un Direktīvu 2011/61/ES, iekļaušana EEZ līgumā neskar vispārēji piemērojamus valstu noteikumus par ārvalstu tiešo ieguldījumu pārbaudi saistībā ar drošību vai sabiedrisko kārtību.


title: Padomes Lēmums (ES) 2019/385 (2019. gada 4. marts) par to, lai noslēgtu protokolu, ar kuru īsteno Partnerattiecību nolīgumu zivsaimniecības nozarē starp Eiropas Savienību un Kotdivuāras Republiku (2018–2024)

text:
                  12.3.2019

                  LV

                  Eiropas Savienības Oficiālais Vēstnesis

                  L 70/1

         PADOMES LĒMUMS (ES) 2019/385
         (2019. gada 4. marts)
         par to, lai noslēgtu protokolu, ar kuru īsteno Partnerattiecību nolīgumu zivsaimniecības nozarē starp Eiropas Savienību un Kotdivuāras Republiku (2018–2024)
         EIROPAS SAVIENĪBAS PADOME,
         ņemot vērā Līgumu par Eiropas Savienības darbību un jo īpaši tā 43. pantu saistībā ar 218. panta 6. punkta a) apakšpunkta v) punktu un 218. panta 7. punktu,
         ņemot vērā Eiropas Komisijas priekšlikumu,
         ņemot vērā Eiropas Parlamenta piekrišanu (1),
         tā kā:

                     (1)

                     2008. gada 17. martā Padome ir pieņēmusi Regulu (EK) Nr. 242/2008 (2), ar ko noslēdz Partnerattiecību nolīgumu zivsaimniecības nozarē starp Kotdivuāras Republiku un Eiropas Kopienu (3) (“nolīgums”). Pēc tam nolīgums tika automātiski atjaunots un ir joprojām spēkā.

                     (2)

                     Nolīguma līdzšinējā protokola darbības termiņš ir beidzies 2018. gada 30. jūnijā.

                     (3)

                     Komisija Savienības vārdā ir risinājusi sarunas par jaunu protokolu, ar kuru īsteno nolīgumu (“protokols”). Protokols tika parafēts 2018. gada 16. martā.

                     (4)

                     Ievērojot Padomes Lēmumu (ES) 2018/1069 (4), protokolu parakstīja 2018. gada 1. augustā, ņemot vērā tā vēlāku noslēgšanu.

                     (5)

                     Protokols tiek provizoriski piemērots no tā parakstīšanas dienas.

                     (6)

                     Protokola mērķis ir ļaut Savienībai un Kotdivuāras Republikai (“Kotdivuāra”) ciešāk sadarboties, lai veicinātu ilgtspējīgas zivsaimniecības politiku, zvejas resursu atbildīgu izmantošanu Kotdivuāras ūdeņos un atbalstītu Kotdivuāras centienus attīstīt jūras nozaru ekonomiku.

                     (7)

                     Protokols būtu jāapstiprina.

                     (8)

                     Ar nolīguma 9. pantu ir izveidota Apvienotā komiteja, kuras uzdevums ir uzraudzīt nolīguma īstenošanu (“Apvienotā komiteja”). Turklāt saskaņā ar protokola 5. panta 4. punktu un 6. un 7. pantu apvienotā komiteja var apstiprināt noteiktus protokola grozījumus. Lai atvieglotu minēto grozījumu apstiprināšanu, Komisija būtu jāpilnvaro, ievērojot īpašus nosacījumus, apstiprināt minētos grozījumus vienkāršotā procedūrā,

               IR PIEŅĒMUSI ŠO LĒMUMU.

            1. pants
            Ar šo Savienības vārdā tiek apstiprināts protokols, ar kuru īsteno Partnerattiecību nolīgumu zivsaimniecības nozarē starp Eiropas Savienību un Kotdivuāras Republiku (2018–2024) (5).

            2. pants
            Padomes priekšsēdētājs Savienības vārdā sniedz protokola 14. pantā paredzēto paziņojumu.

            3. pants
            Ievērojot šā lēmuma pielikumā izklāstītos noteikumus un nosacījumus, Komisija tiek pilnvarota Savienības vārdā apstiprināt Apvienotās komitejas pieņemtos protokola grozījumus.

            4. pants
            Šis lēmums stājas spēkā nākamajā dienā pēc tā publicēšanas Eiropas Savienības Oficiālajā Vēstnesī.

            Briselē, 2019. gada 4. martā

                  Padomes vārdā –

                  priekšsēdētājs

               A. ANTON

            (1)  2019. gada 12. februāra piekrišana (Oficiālajā Vēstnesī vēl nav publicēta).

            (2)  Padomes Regula (EK) Nr. 242/2008 (2008. gada 17. marts) par to, lai noslēgtu Partnerattiecību nolīgumu zivsaimniecības nozarē starp Eiropas Kopienu un Kotdivuāras Republiku (OV L 75, 18.3.2008., 51. lpp.).

            (3)  OV L 48, 22.2.2008., 41. lpp.

            (4)  Padomes Lēmums (ES) 2018/1069 (2018. 26. jūlijs) par to, lai Savienības vārdā parakstītu un provizoriski piemērotu protokolu, ar kuru īsteno Partnerattiecību nolīgumu zivsaimniecības nozarē starp Eiropas Savienību un Kotdivuāras Republiku (2018–2024) (OV L 194, 31.7.2018., 1. lpp.).

            (5)  Protokols ir publicēts OV L 194, 31.7.2018., 3. lpp., kopā ar lēmumu par parakstīšanu..

            PIELIKUMS

               PILNVAROJUMA TVĒRUMS UN PROCEDŪRA, KĀDĀ NOSAKĀMA SAVIENĪBAS NOSTĀJA APVIENOTAJĀ KOMITEJĀ

                        1.

                        Komisija tiek pilnvarota risināt sarunas ar Kotdivuāras Republiku un – vajadzības gadījumā un ja ir ievērots 3. punkts – apstiprināt protokola grozījumus attiecībā uz šādiem jautājumiem:

                                    a)

                                    zvejas iespēju un ar tām saistīto noteikumu pārskatīšana saskaņā ar protokola 6. un 7. pantu;

                                    b)

                                    nozariskā atbalsta īstenošanas kārtības pielāgošana saskaņā ar protokola 6. pantu;

                                    c)

                                    pārvaldības pasākumi, kas apvienotās komitejas kompetencē ir saskaņā ar protokola 5. panta 4. punktu.

                        2.

                        Saskaņā ar nolīgumu izveidotajā apvienotajā komitejā Savienība:

                                    a)

                                    rīkojas atbilstīgi mērķiem, kurus tā tiecas sasniegt kopējās zivsaimniecības politikas satvarā;

                                    b)

                                    veicina tādu nostāju ieņemšanu, kas atbilst attiecīgajiem reģionālo zvejniecības pārvaldības organizāciju noteikumiem un ir kontekstā ar piekrastes valstu kopīgi īstenoto pārvaldību.

                        3.

                        Ja apvienotās komitejas sanāksmē plānots pieņemt lēmumu par 1. punktā minētajiem protokola grozījumiem, tiek gādāts, lai nostājā, ko paredzēts paust Savienības vārdā, būtu ņemti vērā jaunākie Komisijai nosūtītie statistiskie, bioloģiskie un cita veida dati.
                        Šajā nolūkā un pamatojoties uz minētajiem datiem, Komisijas dienesti pietiekami ilgu laiku pirms attiecīgās apvienotās komitejas sanāksmes Padomei vai tās darba sagatavošanas struktūrām izskatīšanai un apstiprināšanai nosūta dokumentu, kurā sīki izklāstīti konkrētie ierosinātās Savienības nostājas elementi.

                        4.

                        Šā pielikuma 1. punkta a) apakšpunkta jautājumos paredzēto Savienības nostāju ar kvalificētu balsu vairākumu pieņem Padome. Pārējos gadījumos, ja dalībvalstu skaits, kas atbilst bloķējošajam mazākumam, neiebilst Padomes darba sagatavošanas struktūras sanāksmē vai 20 dienu laikā pēc sagatavošanas dokumenta saņemšanas atkarībā no tā, kurš datums ir pirmais, par apstiprinātu uzskata sagatavošanas dokumentā paredzēto Savienības nostāju. Ja rodas iebildumi, jautājumu nodod Padomei.

                        5.

                        Ja turpmāko sanāksmju laikā, tostarp klātienē, nav iespējams panākt vienošanos par jauno elementu iekļaušanu Savienības nostājā, jautājumu nodod Padomei vai tās darba sagatavošanas struktūrām.

                        6.

                        Komisija tiek aicināta savlaicīgi pieņemt pasākumus, kas ir vajadzīgi apvienotās komitejas lēmuma turpinājumā, vajadzības gadījumā ietverot attiecīgā lēmuma publicēšanu Eiropas Savienības Oficiālajā Vēstnesī un jebkura tāda priekšlikuma iesniegšanu, kas ir vajadzīgs minētā lēmuma īstenošanai.


Komisijas 01.03.2019. Lēmums, ar ko koncentrāciju atzīst par saderīgu ar kopējo tirgu (Lieta Nr. COMP/M.9083 - Saba Portugal - Parques De Estacionamento, S.A. / Egis Road Operation Portugal, S.A. / Viseu Car Park Assets) saskaņā ar Padomes Regulu (EK) Nr. 139/2004 (Autentisks ir tikai teksts angļu valodā)


title: Padomes Lēmums (ES) 2019/610 (2019. gada 8. aprīlis) par to, lai Eiropas Savienības un tās dalībvalstu vārdā noslēgtu Protokolu Eiropas un Vidusjūras valstu Nolīgumam, ar ko izveido apvienību starp Eiropas Kopienām un to dalībvalstīm, no vienas puses, un Izraēlas Valsti, no otras puses, lai ņemtu vērā Horvātijas Republikas pievienošanos Eiropas Savienībai

text:
                  16.4.2019

                  LV

                  Eiropas Savienības Oficiālais Vēstnesis

                  L 105/1

         PADOMES LĒMUMS (ES) 2019/610
         (2019. gada 8. aprīlis)
         par to, lai Eiropas Savienības un tās dalībvalstu vārdā noslēgtu Protokolu Eiropas un Vidusjūras valstu Nolīgumam, ar ko izveido apvienību starp Eiropas Kopienām un to dalībvalstīm, no vienas puses, un Izraēlas Valsti, no otras puses, lai ņemtu vērā Horvātijas Republikas pievienošanos Eiropas Savienībai
         EIROPAS SAVIENĪBAS PADOME,
         ņemot vērā Līgumu par Eiropas Savienības darbību un jo īpaši tā 217. pantu saistībā ar 218. panta 6. punkta a) apakšpunktu,
         ņemot vērā Aktu par Horvātijas Republikas pievienošanos un jo īpaši tā 6. panta 2. punktu,
         ņemot vērā Eiropas Komisijas priekšlikumu,
         ņemot vērā Eiropas Parlamenta piekrišanu (1),
         tā kā:

                     (1)

                     Eiropas un Vidusjūras valstu Nolīgums, ar ko izveido apvienību starp Eiropas Kopienām un to dalībvalstīm, no vienas puses, un Izraēlas Valsti, no otras puses (2) (“nolīgums”), tika parakstīts 1995. gada 20. novembrī. Nolīgums stājās spēkā 2000. gada 1. jūnijā.

                     (2)

                     Horvātijas Republika kļuva par Eiropas Savienības dalībvalsti 2013. gada 1. jūlijā.

                     (3)

                     Saskaņā ar Akta par Horvātijas Republikas pievienošanos 6. panta 2. punktu par Horvātijas Republikas pievienošanos šim nolīgumam ir jāvienojas nolīguma protokolā, kuru noslēdz Padome, pieņemot vienprātīgu lēmumu dalībvalstu vārdā, un Izraēlas Valsts.

                     (4)

                     Padome 2012. gada 14. septembrī pilnvaroja Komisiju sākt sarunas ar Izraēlas Valsti. Sarunas tika sekmīgi pabeigtas.

                     (5)

                     Saskaņā ar Padomes Lēmumu (ES) 2019/102 (3) Protokols Eiropas un Vidusjūras valstu Nolīgumam, ar ko izveido apvienību starp Eiropas Kopienām un to dalībvalstīm, no vienas puses, un Izraēlas Valsti, no otras puses, lai ņemtu vērā Horvātijas Republikas pievienošanos Eiropas Savienībai, Savienības un tās dalībvalstu vārdā tika parakstīts Briselē 2018. gada 20. decembrī.

                     (6)

                     Protokols būtu jāapstiprina,

               IR PIEŅĒMUSI ŠO LĒMUMU.

            1. pants
            Ar šo Savienības un tās dalībvalstu vārdā tiek apstiprināts Protokols Eiropas un Vidusjūras valstu Nolīgumam, ar ko izveido apvienību starp Eiropas Kopienām un to dalībvalstīm, no vienas puses, un Izraēlas Valsti, no otras puses, lai ņemtu vērā Horvātijas Republikas pievienošanos Eiropas Savienībai (4).

            2. pants
            Padomes priekšsēdētājs Savienības un tās dalībvalstu vārdā sniedz protokola 7. panta 1. punktā paredzēto paziņojumu, lai paustu Savienības un tās dalībvalstu piekrišanu uzņemties protokola saistības (5).

            3. pants
            Šis lēmums stājas spēkā tā pieņemšanas dienā.

            Luksemburgā, 2019. gada 8. aprīlī

                  Padomes vārdā –

                  priekšsēdētāja

               F. MOGHERINI

            (1)  2019. gada 26. marta piekrišana (Oficiālajā Vēstnesī vēl nav publicēta).

            (2)  OV L 147, 21.6.2000., 3. lpp.

            (3)  OV L 21, 24.1.2019., 1. lpp.

            (4)  Protokola teksts ir publicēts OV L 21, 24.1.2019., kopā ar lēmumu par tā parakstīšanu.

            (5)  Protokola spēkā stāšanās dienu Padomes Ģenerālsekretariāts publicēs Eiropas Savienības Oficiālajā Vēstnesī.


Komisijas 04.04.2019. Lēmums, ar ko koncentrāciju atzīst par saderīgu ar kopējo tirgu (Lieta Nr. COMP/M.9334 - GTCR LLC / APAX PARTNERS LLP / DOLPHIN TOPCO, INC) saskaņā ar Padomes Regulu (EK) Nr. 139/2004 (Autentisks ir tikai teksts angļu valodā)


Komisijas 15.04.2019. Lēmums, ar ko koncentrāciju atzīst par saderīgu ar kopējo tirgu (Lieta Nr. COMP/M.9306 - ENGIE S.A. / Caisse de dépôt et placement du Québec / Transportadora Associada de Gás S.A.) saskaņā ar Padomes Regulu (EK) Nr. 139/2004 (Autentisks ir tikai teksts angļu valodā)


title: Padomes Lēmums (ES) 2019/658 (2015. gada 2. marts) par to, lai Savienības un dalībvalstu vārdā parakstītu protokolu, ar ko groza Nolīgumu par jūras transportu starp Eiropas Kopienu un tās dalībvalstīm, no vienas puses, un Ķīnas Tautas Republikas valdību, no otras puses, lai ņemtu vērā Horvātijas Republikas pievienošanos Eiropas Savienībai

text:
                  26.4.2019

                  LV

                  Eiropas Savienības Oficiālais Vēstnesis

                  L 112/2

         PADOMES LĒMUMS (ES) 2019/658
         (2015. gada 2. marts)
         par to, lai Savienības un dalībvalstu vārdā parakstītu protokolu, ar ko groza Nolīgumu par jūras transportu starp Eiropas Kopienu un tās dalībvalstīm, no vienas puses, un Ķīnas Tautas Republikas valdību, no otras puses, lai ņemtu vērā Horvātijas Republikas pievienošanos Eiropas Savienībai
         EIROPAS SAVIENĪBAS PADOME,
         ņemot vērā Līgumu par Eiropas Savienības darbību un jo īpaši tā 100. panta 2. punktu saistībā ar 218. panta 5. punktu,
         ņemot vērā Aktu par Horvātijas pievienošanos un jo īpaši tā 6. panta 2. punktu,
         ņemot vērā Eiropas Komisijas priekšlikumu,
         tā kā:

                     (1)

                     Nolīgums par jūras transportu starp Eiropas Kopienu un tās dalībvalstīm, no vienas puses, un Ķīnas Tautas Republikas valdību, no otras puses (1) (“Nolīgums”), stājās spēkā 2008. gada 1. martā.

                     (2)

                     Saskaņā ar 6. panta 2. punktu Aktā par Horvātijas pievienošanos Horvātija pievienojas Nolīgumam ar protokolu, ko noslēdz Padome un Ķīnas Tautas Republika.

                     (3)

                     Padome 2012. gada 14. septembrī pilnvaroja Komisiju risināt sarunas par protokolu, ar ko groza Nolīgumu (“Protokols”), lai ņemtu vērā Horvātijas pievienošanos Savienībai.

                     (4)

                     Protokolu parafēja 2014. gada 20. jūnijā Briselē.

                     (5)

                     Protokols būtu jāparaksta,

               IR PIEŅĒMUSI ŠO LĒMUMU.

            1. pants
            Ar šo atļauj Savienības un dalībvalstu vārdā parakstīt protokolu, ar ko groza Nolīgumu par jūras transportu starp Eiropas Kopienu un tās dalībvalstīm, no vienas puses, un Ķīnas Tautas Republikas valdību, no otras puses, lai ņemtu vērā Horvātijas Republikas pievienošanos Eiropas Savienībai, ņemot vērā minētā protokola noslēgšanu (2).

            2. pants
            Ar šo Padomes priekšsēdētājs tiek pilnvarots norīkot personu vai personas, kas tiesīgas parakstīt protokolu Savienības un tās dalībvalstu vārdā.

            3. pants
            Šis lēmums stājas spēkā tā pieņemšanas dienā.

            Briselē, 2015. gada 2. martā

                  Padomes vārdā –

                  priekšsēdētāja

               D. REIZNIECE-OZOLA

            (1)  OV L 46, 21.2.2008., 25. lpp.

            (2)  Protokola teksts tiks publicēts kopā ar lēmumu par tā noslēgšanu.


               10.5.2019

               LV

               Eiropas Savienības Oficiālais Vēstnesis

               C 162/135

      P8_TA(2018)0071
      Eiropas Centrālās bankas priekšsēdētāja vietnieka iecelšana
      Eiropas Parlamenta 2018. gada 14. marta lēmums par Padomes ieteikumu attiecībā uz Eiropas Centrālās bankas priekšsēdētāja vietnieka iecelšanu (N8-0053/2018 – C8-0040/2018 – 2018/0804(NLE))
      (Apspriešanās)
      (2019/C 162/21)

         Eiropas Parlaments,

                  —

                  ņemot vērā Padomes 2018. gada 20. februāra ieteikumu (N8-0053/2018) (1),

                  —

                  ņemot vērā Līguma par Eiropas Savienības darbību 283. panta 2. punkta otro daļu, saskaņā ar kuru Eiropadome ar to ir apspriedusies (C8-0040/2018),

                  —

                  ņemot vērā Reglamenta 122. pantu,

                  —

                  ņemot vērā Ekonomikas un monetārās komitejas ziņojumu (A8-0056/2018),

                  A.

                  tā kā Eiropadome, 2018. gada 22. februārī nosūtot vēstuli, ir apspriedusies ar Eiropas Parlamentu par Luis de Guindos iecelšanu Eiropas Centrālās bankas priekšsēdētāja vietnieka amatā uz astoņu gadu pilnvaru laiku, sākot no 2018. gada 1. jūnija;

                  B.

                  tā kā Parlamenta Ekonomikas un monetārā komiteja pārbaudīja amata kandidāta atbilstību, jo īpaši ņemot vērā Līguma par Eiropas Savienības darbību 283. panta 2. punktā noteiktās prasības un saistībā ar minētā līguma 130. panta prasību par ECB pilnīgas neatkarības nodrošināšanu; tā kā, veicot novērtēšanu, komiteja no kandidāta saņēma dzīves aprakstu, kā arī atbildes uz viņam nosūtīto rakstisko anketu;

                  C.

                  tā kā minētā komiteja 2018. gada 26. februārī rīkoja stundu un 15 minūtes ilgu kandidāta uzklausīšanu, kuras sākumā viņš sniedza paziņojumu un pēc tam atbildēja uz komitejas locekļu jautājumiem,

                  D.

                  tā kā Parlaments pauž bažas par dzimumu līdzsvaru, atlases procedūru, iecelšanas amatā laiku un politisko neatkarību, kā arī lūdz Padomi iesaistīties dialogā ar Parlamentu par to, kā turpmākajās amatā iecelšanās procesu uzlabot,

                  1.

                  apstiprina Padomes ieteikumu iecelt Luis de Guindos par Eiropas Centrālās bankas priekšsēdētāja vietnieku;

                  2.

                  uzdod priekšsēdētājam šo lēmumu nosūtīt Eiropadomei, Padomei, kā arī dalībvalstu valdībām.

         (1)  OV C 67, 22.2.2018., 1. lpp.


Komisijas 29.03.2019. Lēmums, ar ko koncentrāciju atzīst par saderīgu ar kopējo tirgu (Lieta Nr. COMP/M.9282 - HCL Technologies Limited / Certain assets and liabilities of International Business Machines Corporation (IBM)) saskaņā ar Padomes Regulu (EK) Nr. 139/2004 (Autentisks ir tikai teksts angļu valodā)


Komisijas 23.10.2018. Lēmums, ar ko koncentrāciju atzīst par saderīgu ar kopējo tirgu (Lieta Nr. COMP/M.9005 - Booking Holdings Inc. / HotelsCombined Pty Ltd) saskaņā ar Padomes Regulu (EK) Nr. 139/2004 (Autentisks ir tikai teksts angļu valodā)


Komisijas 15.05.2019. Lēmums, ar ko koncentrāciju atzīst par saderīgu ar kopējo tirgu (Lieta Nr. COMP/M.9329 - TDR Capital LLP / NKD Group) saskaņā ar Padomes Regulu (EK) Nr. 139/2004 (Autentisks ir tikai teksts angļu valodā)


Komisijas 25.07.2019. Lēmums, ar ko koncentrāciju atzīst par saderīgu ar kopējo tirgu (Lieta Nr. COMP/M.9381 - The Carlyle Group / Mubadala / Cepsa) saskaņā ar Padomes Regulu (EK) Nr. 139/2004 (Autentisks ir tikai teksts angļu valodā)


Komisijas 13.05.2019. Lēmums, ar ko koncentrāciju atzīst par saderīgu ar kopējo tirgu (Lieta Nr. COMP/M.9313 - Equistone Partners Europe Limited / CH&CO Catering Group (Holdings) Limited) saskaņā ar Padomes Regulu (EK) Nr. 139/2004 (Autentisks ir tikai teksts angļu valodā)


Komisijas 08.05.2019. Lēmums, ar ko koncentrāciju atzīst par saderīgu ar kopējo tirgu (Lieta Nr. COMP/M.9335 - c/o Triton Managers V Limited / Luxinva S.A. / IFCO Group) saskaņā ar Padomes Regulu (EK) Nr. 139/2004 (Autentisks ir tikai teksts angļu valodā)


Komisijas 26.07.2019. Lēmums, ar ko koncentrāciju atzīst par saderīgu ar kopējo tirgu (Lieta Nr. COMP/M.9442 - Elliott Management Corporation / Insight Venture Management, LCC / WorkForce Software, LLC) saskaņā ar Padomes Regulu (EK) Nr. 139/2004 (Autentisks ir tikai teksts angļu valodā)


Komisijas 26.07.2019. Lēmums, ar ko koncentrāciju atzīst par saderīgu ar kopējo tirgu (Lieta Nr. COMP/M.9429 - Sports Direct International plc / GAME Digital plc) saskaņā ar Padomes Regulu (EK) Nr. 139/2004 (Autentisks ir tikai teksts angļu valodā)


Komisijas 13.05.2019. Lēmums, ar ko koncentrāciju atzīst par saderīgu ar kopējo tirgu (Lieta Nr. COMP/M.9348 - OMERS Infrastructure / Morgan Stanley / VTG) saskaņā ar Padomes Regulu (EK) Nr. 139/2004 (Autentisks ir tikai teksts angļu valodā)


Komisijas 10.05.2019. Lēmums, ar ko koncentrāciju atzīst par saderīgu ar kopējo tirgu (Lieta Nr. COMP/M.9304 - Tenaris S.A. / PAO Severstal) saskaņā ar Padomes Regulu (EK) Nr. 139/2004 (Autentisks ir tikai teksts angļu valodā)


Komisijas 23.07.2019. Lēmums, ar ko koncentrāciju atzīst par saderīgu ar kopējo tirgu (Lieta Nr. COMP/M.9422 - Leonard Green & Partners, L.P. / Ares Management Corporation / Press Ganey Associates, Inc.) saskaņā ar Padomes Regulu (EK) Nr. 139/2004 (Autentisks ir tikai teksts angļu valodā)


Komisijas 09.09.2019. Lēmums, ar ko koncentrāciju atzīst par saderīgu ar kopējo tirgu (Lieta Nr. COMP/M.9514 - Bain Capital Investors, LLC / Kantar Group) saskaņā ar Padomes Regulu (EK) Nr. 139/2004 (Autentisks ir tikai teksts angļu valodā)


Komisijas 10.09.2019. Lēmums, ar ko koncentrāciju atzīst par saderīgu ar kopējo tirgu (Lieta Nr. COMP/M.9446 - Panasonic Corporation / Toyota Motor Corporation) saskaņā ar Padomes Regulu (EK) Nr. 139/2004 (Autentisks ir tikai teksts angļu valodā)


title: Padomes Lēmums (ES) 2019/1570 (2019. gada 16. septembris) par nostāju, kas Eiropas Savienības vārdā jāieņem Centrālaustrumu Atlantijas zvejniecības komitejā (CECAF)

text:
                  20.9.2019

                  LV

                  Eiropas Savienības Oficiālais Vēstnesis

                  L 242/20

         PADOMES LĒMUMS (ES) 2019/1570
         (2019. gada 16. septembris)
         par nostāju, kas Eiropas Savienības vārdā jāieņem Centrālaustrumu Atlantijas zvejniecības komitejā (CECAF)
         EIROPAS SAVIENĪBAS PADOME,
         ņemot vērā Līgumu par Eiropas Savienības darbību un jo īpaši tā 43. pantu saistībā ar 218. panta 9. punktu,
         ņemot vērā Eiropas Komisijas priekšlikumu,
         tā kā:

                     (1)

                     Savienība ir Centrālaustrumu Atlantijas zvejniecības komitejas (CECAF) – Apvienoto Nāciju Organizācijas Pārtikas un lauksaimniecības organizācijas (FAO) reģionālas zvejniecības komitejas, kas izveidota saskaņā ar FAO statūtu VI panta 2. punktu, – locekle.

                     (2)

                     Savienība ir FAO locekle.

                     (3)

                        CECAF mērķis ir veicināt ilgtspējīgu komitejas kompetences jomā esošu dzīvo jūras resursu izmantošanu. Saskaņā ar pārskatīto statūtu d) punktu CECAF konsultē par tās kompetences jomā esošu dzīvo jūras resursu saglabāšanas un pārvaldības pasākumiem (ieteikumi). Tā kā CECAF ir padomdevējas statuss, šīs komitejas ieteikumi tās locekļiem nav saistoši.

                     (4)

                     Kā norādīts Savienības Augstās pārstāves ārlietās un drošības politikas jautājumos un Eiropas Komisijas kopīgajā paziņojumā “Starptautiskā okeānu pārvaldība – mūsu okeānu nākotnes veidošanas darbakārtība” un Padomes secinājumos par minēto kopīgo paziņojumu, Savienības darba uzdevums reģionālajās zvejniecības pārvaldības organizācijās (RZPO) ir veicināt pasākumus, kas atbalsta un kāpina šo forumu efektivitāti un attiecīgā gadījumā uzlabo to pārvaldību, kā arī stiprina sadarbību galvenajos okeāna apgabalos, lai novērstu reģionālās pārvaldības nepilnības.

                     (5)

                     Komisijas paziņojumā Eiropas Parlamentam, Padomei, Eiropas Ekonomikas un sociālo lietu komitejai un Reģionu komitejai “Eiropas stratēģija attiecībā uz plastmasu aprites ekonomikā ir minēti konkrēti pasākumi, kuru mērķis ir mazināt plastmasas radīto piedrazojumu, jūras piesārņojumu, kā arī jūrā nozaudēto vai pamesto zvejas rīku daudzumu.

                     (6)

                     Ir lietderīgi noteikt nostāju, kas Savienības vārdā jāpieņem CECAF 2019.–2023. gada laikposmam, jo CECAF ir tiesīga pieņemt nesaistošus aktus, kas var būtiski ietekmēt ES likumdevēja pieņemtā tiesiskā regulējuma saturu. Lielākā daļa Padomes lēmumu, ar kuriem nosaka Savienības nostāju RZPO, kurās Savienība ir līgumslēdzēja puse, ir jāpārskata pirms minēto RZPO gadskārtējām sanāksmēm 2024. gadā. Tāpēc, lai uzlabotu Savienības nostāju saskaņotību visās RZPO un reģionālajās zvejniecības struktūrās (RZS) un racionalizētu pārskatīšanas procesu, šis Padomes lēmums būtu jāpārskata līdz CECAF sesijai 2024. gadā.

                     (7)

                     Ņemot vērā CECAF apgabala zvejas resursu dinamisko iedabu un no tā izrietošo nepieciešamību Savienības nostājā ņemt vērā jaunākās izmaiņas, tostarp arī jaunu zinātnisko un citu būtisku informāciju, kas iesniegta pirms CECAF sesijām vai to laikā, saskaņā ar Līguma par Eiropas Savienību 13. panta 2. punktā iestrādāto Savienības iestāžu pilnīgas sadarbības principu būtu jāizveido procedūras, kas jāievēro, kad ik gadu tiek precizēta Savienības nostāja 2019. līdz 2023. gada laikposmā,

               IR PIEŅĒMUSI ŠO LĒMUMU.

            1. pants
            Nostāja, kas Savienības vārdā jāieņem Centrālaustrumu Atlantijas zvejniecības komitejas (CECAF) sesijās, ir izklāstīta I pielikumā.

            2. pants
            Savienības nostāju, kas jāieņem CECAF sesijās, katru gadu precizē saskaņā ar II pielikumu.

            3. pants
            I pielikumā izklāstīto Savienības nostāju Padome pēc Komisijas priekšlikuma novērtē un vajadzības gadījumā pārskata līdz CECAF sesijai 2024. gadā.

            4. pants
            Šis lēmums stājas spēkā tā pieņemšanas dienā.

            Briselē, 2019. gada 16. septembrī

                  Padomes vārdā –

                  priekšsēdētāja

               T. TUPPURAINEN

            I PIELIKUMS

               Nostāja, kas Savienības vārdā jāieņem Centrālaustrumu Atlantijas zvejniecības komitejā (CECAF)

            1.   PRINCIPI

               CECAF satvarā Savienība:

                        a)

                        rīkojas saskaņā ar mērķiem un principiem, kurus tā tiecas īstenot kopējā zivsaimniecības politikā (KZP), jo īpaši izmantojot piesardzīgu pieeju un ar maksimālo ilgtspējīgas ieguves apjomu saistītos mērķus, kā noteikts Regulas (ES) Nr. 1380/2013 2. panta 2. punktā, ar nolūku veicināt ekosistēmiskas pieejas īstenošanu zvejniecības pārvaldībā, nepieļaut un, ciktāl iespējams, samazināt nevēlamas nozvejas, pakāpeniski izskaust izmetumus, minimalizēt zvejas darbību ietekmi uz jūras ekosistēmām un to biotopiem, kā arī, veicinot Savienības zvejniecību ekonomisko dzīvotspēju un konkurētspēju, nodrošināt pietiekami augstu dzīves līmeni tiem, kas atkarīgi no zvejas darbībām, un ņemt vērā patērētāju intereses;

                        b)

                        tiecas to CECAF pasākumu sagatavošanas posmā, ko CECAF pieņem saskaņā ar tās pārskatītajiem statūtiem, pienācīgi iesaistīt ieinteresētās personas;

                        c)

                        nodrošina, ka CECAF pieņemtie pasākumi ir saskanīgi ar starptautiskajām tiesībām un jo īpaši ar ANO 1982. gada Jūras tiesību konvenciju, ANO 1995. gada Nolīgumu par transzonālo zivju krājumu un tālu migrējošo zivju krājumu saglabāšanu un pārvaldību, 1993. gada Nolīgumu par zvejas kuģu atbilstības veicināšanu starptautiskajiem saglabāšanas un pārvaldības pasākumiem atklātā jūrā un Pārtikas un lauksaimniecības organizācijas 2009. gada Nolīgumu par ostas valsts pasākumiem;

                        d)

                        veicina nostājas, kas ir saskanīgas ar reģionālo zvejniecības pārvaldības organizāciju (RZPO) un reģionālo zvejniecības struktūru (RZS) paraugpraksi attiecīgajā apgabalā, un nodrošina, ka pienācīgā gadījumā tiek veicināta koordinācija starp RZPO un attiecīgām organizācijām, piemēram, apakšreģionālām zvejniecības organizācijām un reģionālajām jūras konvencijām (RJK), un sadarbība (arī sadarbības mehānismi, kas ir līdzīgi tā sauktajam Kobes procesam, kurā iesaistījušās tunzivju RZPO, bet ko izmanto sadarbībai starp RZPO, kuru pārziņā nav tunzivju) ar pasaules mēroga organizācijām to attiecīgā pilnvarojuma satvarā;

                        e)

                        tiecas panākt konsekvenci un sinerģiju ar rīcībpolitiku, kuru Savienība zivsaimniecības nozarē īsteno divpusējās attiecībās ar trešām valstīm, un nodrošina saskaņotību ar citām rīcībpolitikām tādās jomās kā ārējās attiecības, nodarbinātība, vide, tirdzniecība, attīstība, pētniecība un inovācija;

                        f)

                        nodrošina Savienības starptautisko saistību ievērošanu;

                        g)

                        darbojas saskaņā ar Padomes 2012. gada 19. marta secinājumiem par Komisijas paziņojumu par kopējās zivsaimniecības politikas ārējo dimensiju (1);

                        h)

                        tiecas Savienības flotei CECAF kompetences apgabalā radīt vienlīdzīgus konkurences apstākļus, pamatojoties uz tiem pašiem principiem un standartiem, kas piemērojami saskaņā ar Savienības tiesību aktiem, un veicināt minēto principu un standartu vienādu īstenošanu;

                        i)

                        darbojas saskaņā ar Padomes secinājumiem (2) par Savienības Augstās pārstāves ārlietās un drošības politikas jautājumos un Komisijas kopīgo paziņojumu “Starptautiskā okeānu pārvaldība – mūsu okeānu nākotnes veidošanas darbakārtība” (3) un veicina pasākumus, kas atbalsta un kāpina CECAF rezultativitāti un attiecīgā gadījumā uzlabo tās pārvaldību un veikumu, jo īpaši atbalstot CECAF reformu, kas īstenojama, lai tā kļūtu par pilntiesīgu RZPO, un tādējādi dod ieguldījumu visos ilgtspējīgas okeānu pārvaldības aspektos.

                  2.   ORIENTĒJOŠI NORĀDĪJUMI

            Savienība vajadzības gadījumā cenšas atbalstīt CECAF šādu pasākumu pieņemšanā:

                        a)

                           CECAF kompetences apgabala dzīvo jūras resursu saglabāšanas un pārvaldības pasākumi, kas pamatojas uz labākajiem pieejamajiem zinātniskajiem ieteikumiem;

                        b)

                        pasākumi, kas saistīti ar CECAF kompetences apgabalā veicamām uzraudzības, kontroles un pārraudzības darbībām, t. sk. tām, kuru mērķis ir aizkavēt, novērst un izskaust nelegālas, nereģistrētas un neregulētas (NNN) zvejas darbības;

                        c)

                        pasākumi, kuru mērķis ir minimalizēt zvejas darbību un akvakultūras negatīvo ietekmi uz jūras bioloģisko daudzveidību, jūras ekosistēmām un to biotopiem, t. sk. pasākumi, kuru mērķis ir samazināt jūras piesārņojumu un novērst plastmasas izmešanu jūrā, samazināt jūrā esošās plastmasas ietekmi uz jūras bioloģisko daudzveidību un ekosistēmām, tādi jutīgu jūras ekosistēmu aizsardzības pasākumi CECAF kompetences apgabalā, kas ir saskaņā ar FAO Starptautiskajām vadlīnijām par dziļūdens zvejniecību pārvaldību atklātā jūrā, un pasākumi, kuru mērķis ir nepieļaut un, ciktāl iespējams, samazināt nevēlamas nozvejas, jo īpaši jutīgu jūras sugu nozvejas, un pakāpeniski izskaust izmetumus;

                        d)

                        pasākumi, kuru mērķis ir mazināt pamesto, nozaudēto vai citādi izmesto zvejas rīku ietekmi okeānā un atvieglot šādu zvejas rīku identificēšanu un atgūšanu;

                        e)

                        vajadzības gadījumā – vienotas pieejas ar citām RZS un RZPO, jo īpaši tām, kas iesaistītas zvejniecību pārvaldībā tajā pašā apgabalā;

                        f)

                        pēc vajadzības un tādā apmērā, kādā to atļauj attiecīgie dibināšanas dokumenti, – ieteikumi, kas rosina īstenot Starptautiskās Darba organizācijas (SDO) Konvenciju par darbu zvejniecībā;

                        g)

                        papildu tehniskie pasākumi, kas pamatojas uz CECAF apakšstruktūru un darba grupu ieteikumiem.

               (1)  7087/12 REV 1 ADD 1 COR 1.

               (2)  7348/1/17 REV 1, 24.3.2017.

               (3)  JOIN(2016) 49 final, 10.11.2016.

            II PIELIKUMS

               Kārtība, kādā ik gadu precizējama Savienības nostāja, kas jāieņem Centrālaustrumu Atlantijas zvejniecības komitejas sesijās

            Pirms katras CECAF sesijas, kurā minētā struktūra ir aicināta pieņemt lēmumus, kas var būtiski ietekmēt Savienības likumdevēja pieņemtā tiesiskā regulējuma saturu, tiek veikti pasākumi, kas vajadzīgi, lai nostājā, kas Savienības vārdā paužama saskaņā ar I pielikumā izklāstītajiem principiem un orientējošajiem norādījumiem, tiktu ņemta vērā jaunākā zinātniskā informācija un cita relevanta informācija, kas nosūtīta Komisijai.
            Šajā nolūkā, pamatojoties uz minēto informāciju, Komisija pietiekami laicīgi pirms katras CECAF sesijas Padomei, lai tā varētu apspriest un apstiprināt Savienības vārdā paužamās nostājas detaļas, nosūta rakstisku dokumentu, kurā detalizēti izklāstīti ierosinātie Savienības nostājas precizējumi.
            Ja CECAF sesijas gaitā, arī uz vietas, panākt vienošanos par jauno elementu iekļaušanu Savienības nostājā nav iespējams, šo jautājumu nodod Padomei vai tās darba sagatavošanas struktūrām.


title: Padomes Lēmums (ES) 2019/1571 (2019. gada 16. septembris), ar ko ieceļ Reģionu komitejas locekli, ko izvirzījusi Vācijas Federatīvā Republika

text:
                  20.9.2019

                  LV

                  Eiropas Savienības Oficiālais Vēstnesis

                  L 242/25

         PADOMES LĒMUMS (ES) 2019/1571
         (2019. gada 16. septembris),
         ar ko ieceļ Reģionu komitejas locekli, ko izvirzījusi Vācijas Federatīvā Republika
         EIROPAS SAVIENĪBAS PADOME,
         ņemot vērā Līgumu par Eiropas Savienības darbību un jo īpaši tā 305. pantu,
         ņemot vērā Vācijas valdības priekšlikumu,
         tā kā:

                     (1)

                     Padome 2015. gada 26. janvārī, 2015. gada 5. februārī un 2015. gada 23. jūnijā pieņēma Lēmumus (ES) 2015/116 (1), (ES) 2015/190 (2) un (ES) 2015/994 (3), ar ko laikposmam no 2015. gada 26. janvāra līdz 2020. gada 25. janvārim ieceļ Reģionu komitejas locekļus un viņu aizstājējus. 2018. gada 18. septembrī ar Padomes Lēmumu (ES) 2018/1271 (4)
                        Beate MERK kundzi locekļa amatā aizstāja Georg EISENREICH kungs.

                     (2)

                     Pēc Georg EISENREICH kunga pilnvaru termiņa beigām ir atbrīvojusies Reģionu komitejas locekļa vieta,

               IR PIEŅĒMUSI ŠO LĒMUMU.

            1. pants
            Ar šo uz atlikušo pilnvaru laiku, proti, līdz 2020. gada 25. janvārim, Reģionu komitejā par locekli tiek iecelts:

                        —

                           Florian HERRMANN kungs, Staatsminister (Freistaat Bayern).

            2. pants
            Šis lēmums stājas spēkā tā pieņemšanas dienā.

            Briselē, 2019. gada 16. septembrī

                  Padomes vārdā –

                  priekšsēdētāja

               T. TUPPURAINEN

            (1)  Padomes Lēmums (ES) 2015/116 (2015. gada 26. janvāris), ar ko laikposmam no 2015. gada 26. janvāra līdz 2020. gada 25. janvārim ieceļ amatā Reģionu komitejas locekļus un viņu aizstājējus (OV L 20, 27.1.2015., 42. lpp.).

            (2)  Padomes Lēmums (ES) 2015/190 (2015. gada 5. februāris), ar ko laikposmam no 2015. gada 26. janvāra līdz 2020. gada 25. janvārim ieceļ amatā Reģionu komitejas locekļus un to aizstājējus (OV L 31, 7.2.2015., 25. lpp.).

            (3)  Padomes Lēmums (ES) 2015/994 (2015. gada 23. jūnijs), ar ko laikposmam no 2015. gada 26. janvāra līdz 2020. gada 25. janvārim ieceļ amatā Reģionu komitejas locekļus un to aizstājējus (OV L 159, 25.6.2015., 70. lpp.).

            (4)  Padomes Lēmums (ES) 2018/1271 (2018. gada 18. septembris), ar ko ieceļ Reģionu komitejas locekli, ko izvirzījusi Vācijas Federatīvā Republika (OV L 238, 21.9.2018., 88. lpp.).


title: Padomes Lēmums (2019. gada 16. septembris), ar ko ieceļ Eiropas Profesionālās izglītības attīstības centra (Cedefop) valdes locekļa aizstājēju no Rumānijas

text:
                  20.9.2019

                  LV

                  Eiropas Savienības Oficiālais Vēstnesis

                  C 316/3

         PADOMES LĒMUMS
         (2019. gada 16. septembris),
         ar ko ieceļ Eiropas Profesionālās izglītības attīstības centra (Cedefop) valdes locekļa aizstājēju no Rumānijas
         (2019/C 316/04)
         EIROPAS SAVIENĪBAS PADOME,
         ņemot vērā Līgumu par Eiropas Savienības darbību,
         ņemot vērā Padomes Regulu (ES) 2019/128 (2019. gada 16. janvāris), ar ko izveido Eiropas Profesionālās izglītības attīstības centru (Cedefop) un atceļ Padomes Regulu (EEK) Nr. 337/75 (1), un jo īpaši tās 4. pantu,
         ņemot vērā kandidātu sarakstu, ko Padomei iesniegušas dalībvalstu valdības un darba ņēmēju un darba devēju organizācijas,
         tā kā:

                     (1)

                     Ar 2019. gada 9. aprīļa (2) un 2019. gada 8. jūlija (3) lēmumiem Padome iecēla Eiropas Profesionālās izglītības attīstības centra valdes locekļus un locekļu aizstājējus laikposmam no 2019. gada 1. aprīļa līdz 2023. gada 31. martam.

                     (2)

                     Rumānijas valdība ir izvirzījusi vienu kandidatūru vienai brīvajai amata vietai,

               IR PIEŅĒMUSI ŠO LĒMUMU.

            1. pants
            Par Eiropas Profesionālās izglītības attīstības centra (Cedefop) valdes locekļa aizstājēju uz termiņu, kas beidzas 2023. gada 31. martā, tiek iecelta šāda persona:
            VALDĪBU PĀRSTĀVJI

                        Valsts

                        Loceklis

                        Locekļa aizstājējs

                        Rumānija

                           Felicia Ioana SĂNDULESCU kundze

            2. pants
            Vēl neizraudzītos locekļus un locekļu aizstājējus Padome iecels vēlāk.

            3. pants
            Šis lēmums stājas spēkā tā pieņemšanas dienā.

            Briselē, 2019. gada 16. septembrī

                  Padomes vārdā –

                  priekšsēdētājs

               T. TUPPURAINEN

            (1)  OV L 30, 31.1.2019., 90. lpp.

            (2)  Padomes Lēmums (2019. gada 9. aprīlis), ar ko ieceļ Eiropas Profesionālās izglītības attīstības centra valdes (Cedefop) locekļus un locekļu aizstājējus (OV C 136, 12.4.2019., 6. lpp.).

            (3)  Padomes Lēmums (2019. gada 8. jūlijs), ar ko ieceļ Eiropas Profesionālās izglītības attīstības centra (Cedefop) valdes locekli un locekļa aizstājēju no Lietuvas (OV C 232, 10.7.2019., 5. lpp.).


title: Padomes Lēmums (ES, Euratom) 2019/1572 (2019. gada 16. septembris), ar ko ieceļ Eiropas Ekonomikas un sociālo lietu komitejas locekli, ko izvirzījusi Vācijas Federatīvā Republika

text:
                  20.9.2019

                  LV

                  Eiropas Savienības Oficiālais Vēstnesis

                  L 242/26

         PADOMES LĒMUMS (ES, Euratom) 2019/1572
         (2019. gada 16. septembris),
         ar ko ieceļ Eiropas Ekonomikas un sociālo lietu komitejas locekli, ko izvirzījusi Vācijas Federatīvā Republika
         EIROPAS SAVIENĪBAS PADOME,
         ņemot vērā Līgumu par Eiropas Savienības darbību un jo īpaši tā 302. pantu,
         ņemot vērā Eiropas Atomenerģijas kopienas dibināšanas līgumu un jo īpaši tā 106.a pantu,
         ņemot vērā Vācijas valdības priekšlikumu,
         ņemot vērā Eiropas Komisijas atzinumu,
         tā kā:

                     (1)

                     Padome 2015. gada 18. septembrī un 2015. gada 1. oktobrī pieņēma Lēmumus (ES, Euratom) 2015/1600 (1) un (ES, Euratom) 2015/1790 (2), ar ko laikposmam no 2015. gada 21. septembra līdz 2020. gada 20. septembrim ieceļ Eiropas Ekonomikas un sociālo lietu komitejas locekļus.

                     (2)

                     Pēc Gabriele BISCHOFF kundzes amata pilnvaru termiņa beigām ir atbrīvojusies Eiropas Ekonomikas un sociālo lietu komitejas locekļa vieta,

               IR PIEŅĒMUSI ŠO LĒMUMU.

            1. pants
            Ar šo uz atlikušo pilnvaru laiku, proti, līdz 2020. gada 20. septembrim, Andreas BOTSCH kungs, Director Europe and International, Special Advisor to the President, L20 Sherpa, German Trade Union Confederation (DGB), tiek iecelts par Eiropas Ekonomikas un sociālo lietu komitejas locekli.

            2. pants
            Šis lēmums stājas spēkā tā pieņemšanas dienā.

            Briselē, 2019. gada 16. septembrī

                  Padomes vārdā –

                  priekšsēdētāja

               T. TUPPURAINEN

            (1)  Padomes Lēmums (ES, Euratom) 2015/1600 (2015. gada 18. septembris), ar ko laikposmam no 2015. gada 21. septembra līdz 2020. gada 20. septembrim ieceļ Eiropas Ekonomikas un sociālo lietu komitejas locekļus (OV L 248, 24.9.2015., 53. lpp.).

            (2)  Padomes Lēmums (ES, Euratom) 2015/1790 (2015. gada 1. oktobris), ar ko laikposmam no 2015. gada 21. septembra līdz 2020. gada 20. septembrim ieceļ Eiropas Ekonomikas un sociālo lietu komitejas locekļus (OV L 260, 7.10.2015., 23. lpp.).


title: Padomes Lēmums (ES) 2019/1573 (2019. gada 16. septembris), ar ko ieceļ Reģionu komitejas locekļa aizstājēju, ko izvirzījusi Zviedrijas Karaliste

text:
                  20.9.2019

                  LV

                  Eiropas Savienības Oficiālais Vēstnesis

                  L 242/27

         PADOMES LĒMUMS (ES) 2019/1573
         (2019. gada 16. septembris),
         ar ko ieceļ Reģionu komitejas locekļa aizstājēju, ko izvirzījusi Zviedrijas Karaliste
         EIROPAS SAVIENĪBAS PADOME,
         ņemot vērā Līgumu par Eiropas Savienības darbību un jo īpaši tā 305. pantu,
         ņemot vērā Zviedrijas valdības priekšlikumu,
         tā kā:

                     (1)

                     Padome 2015. gada 26. janvārī, 2015. gada 5. februārī un 2015. gada 23. jūnijā pieņēma Lēmumus (ES) 2015/116 (1), (ES) 2015/190 (2) un (ES) 2015/994 (3), ar ko laikposmam no 2015. gada 26. janvāra līdz 2020. gada 25. janvārim ieceļ Reģionu komitejas locekļus un viņu aizstājējus.

                     (2)

                     Pēc Carl Johan SONESSON kunga pilnvaru termiņa beigām ir atbrīvojusies Reģionu komitejas locekļa aizstājēja vieta,

               IR PIEŅĒMUSI ŠO LĒMUMU.

            1. pants
            Ar šo uz atlikušo pilnvaru laiku, proti, līdz 2020. gada 25. janvārim, Reģionu komitejā par locekļa aizstājēju tiek iecelts:

                        —

                           Lars-Ingvar LJUNGMAN kungs, Ledamot i kommunfullmäktige, Vellinge kommun.

            2. pants
            Šis lēmums stājas spēkā tā pieņemšanas dienā.

            Briselē, 2019. gada 16. septembrī

                  Padomes vārdā –

                  priekšsēdētāja

               T. TUPPURAINEN

            (1)  Padomes Lēmums (ES) 2015/116 (2015. gada 26. janvāris), ar ko laikposmam no 2015. gada 26. janvāra līdz 2020. gada 25. janvārim ieceļ amatā Reģionu komitejas locekļus un viņu aizstājējus (OV L 20, 27.1.2015., 42. lpp.).

            (2)  Padomes Lēmums (ES) 2015/190 (2015. gada 5. februāris), ar ko laikposmam no 2015. gada 26. janvāra līdz 2020. gada 25. janvārim ieceļ amatā Reģionu komitejas locekļus un to aizstājējus (OV L 31, 7.2.2015., 25. lpp.).

            (3)  Padomes Lēmums (ES) 2015/994 (2015. gada 23. jūnijs), ar ko laikposmam no 2015. gada 26. janvāra līdz 2020. gada 25. janvārim ieceļ amatā Reģionu komitejas locekļus un to aizstājējus (OV L 159, 25.6.2015., 70. lpp.).


Komisijas 30.01.2018. Lēmums, ar ko koncentrāciju atzīst par saderīgu ar kopējo tirgu (Lieta Nr. COMP/M.8721 - OWENS CORNING / PAROC) saskaņā ar Padomes Regulu (EK) Nr. 139/2004 (Autentisks ir tikai teksts angļu valodā)